laion/Wikipedia-Exotic huggingface dataset:
שברולט שבט

שברולט שבט (אנגלית: Chevrolet Chevette) היא מכונית משפחתית קטנה שיוצרה על ידי חברת שברולט בשנים 1975–1987. יוצרו כ-2,800,000 יחידות. שברולט (באנגלית: Chevrolet), לעיתים נקראת שבי (Chevy), היא חטיבה ומותג המכוניות הנמכר ביותר של יצרנית הרכב האמריקנית ג'נרל מוטורס. החברה נוסדה בשנת 1911, ומוזגה לתוך ג'נרל מוטורס בשנת 1917. חברת ווקסהול מוטורס, שהיא חברת בת של חברת ג'נרל מוטורס ייצרה במקביל בבריטניה את דגם הווקסהול שבט. שברולט שבט הושקה על ידי ג'נרל מוטורס ב-16 בספטמבר 1975 עם הדגם סדאן 2 דלתות. דגם ה-3 דלתות הושק בשנת 1976. דגם הסדאן 4 דלתות הושק באפריל 1978. דגם 3 דלתות סטיישן הושג בברזיל בספטמבר 1980. דגמי "שברולט שבט" יוצרו לפי פלטפורמה "GM T platform (1973)" (אנ'), פלטפורמה משותפת לדגמים של ג'נרל מוטורס : אופל K 180, דגמי "Opel Kadett" (אנ'), GMC שבט ו-"Isuzu Gemini" (אנ'). בשנה הראשונה לייצורה של השברולט שבט נמכרו 275,000 יחידות. בשנים 1979–1980 הייתה השברולט שבט המכונית הנמכרת ביותר בארצות הברית. השברולט שבט יוצרה בארצות הברית, ברזיל, קולומביה, אקוודור, יפן וונצואלה. בישראל שווקה השברולט שבט מסוף שנות השבעים של המאה העשרים על ידי חברת ליאו גולדברג בע"מ, בדגם 5 דלתות הצ'בק, בגרסת תמסורת אוטומטית בלבד. 3 דלתות האצ'בק (1976) 5 דלתות האצ'בק, (CS) 2 דלתות סדאן 4 דלתות סדאן (אפריל 1978) 3 דלתות סטיישן, (מרג'ו) (בברזיל בלבד - מספטמבר 1980) טנדר שברולט שבט - "שברולט 500" (יוצר עד שנת 1994) מנוע 4 צילינדרים, 1,398 סמ"ק, המפיק 53 כ"ס ו-60 כ"ס משנת 1977: מנוע 1,398 המפיק 57 כ"ס ן63 כ"ס מנוע 1,599 סמ"ק המפיק 70 כ"ס מנוע דיזל (1,817 סמ"ק (בברזיל בלבד) תמסורת ידנית - 4 מהירויות תמסורת אוטומטית - 3 מהירויות אורך הרכב - 4,161 מ"מ רוחב - 1,570 מ"מ גובה - 1,352 מ"מ בסיס גלגלים 2,450 מ"מ משנת 1978 בדגמי 4 דלתות - בסיס גלגלים 2,470 מ"מ משקל - 836 - 923 ק"ג 1979 - חגורות בטיחות אוטומטיות ג'נרל מוטורס שברולט ווקסהול שבט GMC שבט שברולט שבט (15:23 דקות), יו-טיוב היסטוריה של שברולט שבט (6:10 דקות), יו טיוב מדיה וקבצים בנושא שברולט שבט בוויקישיתוף
עונת 1997/1998 בבונדסליגה

עונת 1997/1998 הייתה העונה ה-35 של הבונדסליגה, שהיא הליגה הגרמנית הבכירה בכדורגל. העונה החלה ב-1 באוגוסט 1997 והסתיימה ב-9 במאי 1998. פ.צ. קייזרסלאוטרן, וולפסבורג (בפעם הראשונה בתולדות המועדון) והרטה ברלין עלו מהליגה השנייה. על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. פ.צ. קייזרסלאוטרן שעלתה מליגת משנה זכתה בתואר האליפות בפעם השנייה בתולדות המועדון, והייתה למועדון הראשון שזוכה באליפות בגרמניה עונה לאחר שהעפיל אליה. פ.צ. קלן (שהייתה בליגה הבכירה מאז היווסדה), קרלסרוהה וארמיניה בילפלד ירדו לבונדסליגה השנייה. לראשונה מספר הצופים במהלך העונה היה מעל עשרה מיליון. אולף קירסטן (באייר לברקוזן), אשר כבש 22 שערים, זכה בתואר מלך השערים של הליגה. העפילה לגביע מחזיקות גביע כי מחזיקת הגביע הגרמני באיירן מינכן העפילה לליגת האלופות מדיה וקבצים בנושא עונת 1997/1998 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
אלישב בהרב

אלישב בהרב (נולד בשנת 1976) הוא קצין בצה"ל בדרגת אלוף-משנה, המשמש מדריך בפו"ם. קודם לכן שימש מפקד חטיבת יפתח, קצין אג"ם של אוגדת הבשן, מפקד גדוד 13 ומפקד סיירת גולני. בהרב נולד וגדל בשדמות מחולה. התגייס לצה"ל בשנת 1995, ושובץ בחטיבת גולני. עבר את הגיבוש ליחידות החטיבתיות והתקבל לסיירת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בגדוד 12, ולקח חלק בלחימה בדרום לבנון. בהמשך שימש כמפקד פלוגה ג' בגדוד 12, והוביל אותה בלחימה כנגד הטרור הפלסטיני באינתיפאדה השנייה, בין היתר במהלך מבצע חומת מגן. בשלהי מלחמת לבנון השנייה מונה למפקד סיירת גולני, והוביל אותה בלחימה כנגד החזבאללה ובהמשך כנגד הטרור הפלסטיני באיו"ש, את תפקידו סיים בשנת 2007. לאחר מכן מונה למפקד מחזור בבא"ח גולני. ב-5 במאי 2011 הועלה לדרגת סא"ל ומונה למפקד גדוד 13, והוביל אותו בין השאר בפעילות מבצעית ברצועת עזה, בתפקידו שימש עד יולי 2013. בהמשך שימש כראש ענף חי"ר במרכז לאימונים טקטיים (מא"ט) במל"י בין השנים 2013–2014. לאחר מכן מונה לקצין אג"ם של עוצבת הבשן, ושימש בתפקיד בין השנים 2014–2016. בשנת 2016 הועלה לדרגת אל"ם ומונה למפקד חטיבת יפתח. במהלך תפקידו כמפקד החטיבה, התמודד בשנת 2017, עם מקרה שבו במהלך אימון גדודי, סירב מפקד פלוגה בחטיבה להעיר את חייליו ולהובילם לתרגיל, בטענה שחייליו לא ישנו די שעות כנדרש. בעקבות כך הדיח את מפקד הפלוגה, בגיבויו של מפקד עוצבת הבשן, יניב עשור, וזכה על כך לתמיכת מפקד פיקוד הצפון, יואל סטריק, שאישר את ההחלטה. בתפקיד זה שירת עד 19 ביולי 2018. בשנת 2018 מונה למדריך בפו"ם. במלחמת חרבות ברזל שימש כקצין התכנון בחפ"ק מפקד אוגדה 99. בהרב מתגורר בעלי, נשוי למרים (בתו של צביקי בר-חי) ואב ל-9 ילדים. אמיר בוחבוט, סיירת גולני ב"קן הצרעות" הפלשתיני, באתר nrg‏, 25 באפריל 2007 אמיר בוחבוט‏, מ"פ במילואים התעקש על שש שעות שינה לחייליו, סירב פקודה - והושעה, באתר וואלה, 1 ביוני 2017 אמיר בוחבוט, "שבוע הרעב" של לוחמי סיירת גולני, באתר nrg‏, 10 בפברואר 2007 עמרי חפץ ואביתר אורן, "אני חוזר לגדוד", במחנה, 29 במרץ 2012, עמוד 22 אמיר בוחבוט, סיירת גולני ב"קן הצרעות" הפלשתיני, באתר nrg‏, 25 באפריל 2007 אורנית עצר, לוחמי גולני בעבר ובהווה פרצו דרך לאנדרטה, באתר ערוץ 7, 29 ביולי 2010 מאיה שבאלבו, ‏כבשו את צפת והגולן: כך נראה התרגיל הענק של גולני, באתר ‏מאקו‏, 4 ביולי 2013 אמיר בוחבוט‏, תחקיר הפיגוע בדרום: המחבלים התכוונו לבצע מסע הרג, באתר וואלה, 18 ביוני 2012 יוחאי עופר, עדי האופי לבית המשפט: "בוכריס קצין ערכי", באתר nrg‏, 17 בינואר 2017 ניר דבורי, המח"ט על ההדחה: "המ"פ פגע באמון בין המפקדים", רשת, 16 ביוני 2017
פארק ואן קורטלנד

פארק ואן קורטלנד (באנגלית: Van Cortlandt Park) הוא פארק ציבורי גדול המצוי ברובע הברונקס בעיר ניו יורק, במדינת ניו יורק שבארצות הברית. שטחו של הפארק הוא 4.6 קמ"ר והוא השלישי בגודלו מבין הפארקים שבעיר. כמו כן מצויים בפארק "מרכז הטבע ואן קורטלנד" ומתקני ספורט שונים אשר ביניהם גם אורוות סוסים ומגרש הגולף הוותיק ביותר באמריקה (נפתח בשנת 1895). הפארק קרוי על שמו של סטפנוס ואן קורטלנד, יליד ניו יורק הראשון שהיה ראש עיריית ניו יורק. משפחת ואן קורטלנד הייתה בעלת אדמות רבות באזור בתקופת השלטון ההולנדי בעיר. הפארק כולל את שטחי אחוזת המשפחה, ואת מוזיאון בית ואן קורטלנד, שהוא הבניין העתיק ביותר באזור הברונקס. העיר ניו יורק רכשה את השטח בו נמצא הפארק וייסדה את הפארק בשנת 1888. בעת הקמתו תוכנן שטחו, נבנו בו גני משחקים ועוצבה הצמחייה בו, אולם נותרו שטחים פראיים בפארק. תוכנית בניית כבישים בשנות ה-30 של המאה ה-20 הביאה לייבוש הביצות בשטח הפארק. המשבר הכלכלי של עיריית ניו יורק בשנות ה-70 של המאה העשרים הביא להזנחה רבה של הפארק, אולם בשנים האחרונות הוא שופץ. בפארק מצוי מגרש הגולף הציבורי הראשון שנפתח בארצות הברית (בשנת 1895). הפארק ידוע בשל היותו אתר מועדף למרוצי שדה. מדיה וקבצים בנושא פארק ואן קורטלנד בוויקישיתוף אתר האינטרנט הרשמי של פארק ואן קורטלנד (באנגלית) מחלקת הפארקים והפנאי של העיר ניו יורק- פארק ואן קורטלנד פארק ואן קורטלנד, ברשת החברתית פייסבוק מרכז ניו יורק, באתר סודות הברונקס
ואן ג'ונסון

ואן ג'ונסון (באנגלית: Charles Van Dell Johnson)‏ (25 באוגוסט 1916 – 12 בדצמבר 2008) היה שחקן קולנוע, טלוויזיה ותיאטרון אמריקאי שהתפרסם בעיקר בשנות ה-40 וה-50. נולד בעיר ניופורט ברוד איילנד, לאחר סיום לימודיו עבר לניו יורק והחל להופיע כשחקן ורקדן בברודוויי. הוא הוחתם על חוזה באחים וורנר אבל זמן קצר לאחר מכן קבל בעזרת ידידתו לוסיל בול, חוזה בחברת מטרו גולדווין מאייר. ב-1943 שיחק מול ספנסר טרייסי בסרט "בחור ששמו ג'ו". במהלך ההסרטה נפצע קשה בתאונת דרכים, לוחות מתכת הושתלו בגולגולתו והוא לא היה יכול להסתיר את הצלקות בפניו שהפכו לסימן ההיכר שלו. טרייסי עמד על כך שלא יוחלף. ג'ונסון חידש את הצילומים לאחר החלמתו והצלחת הסרט הייתה בשבילו פריצת דרך. הוא נפסל לשירות צבאי והיות ששחקנים אחרים גויסו, הוא נשאר בעורף וקבל הצעות רבות להופיע בסרטים. בין סרטיו המפורסמים: "בחור ושמו ג'ו" (1943), "שלושים שניות מעל טוקיו" (1944), "הצוקים הלבנים של דובר" ו"שתי נערות ומלח" (1944-עם ג'ון אליסון), "סוף שבוע בוולדורף" (1945), "עוד תעלה תזרח השמש" (1946), "מצב האומה" (1948), "שדה קרב" (1949- על המצור על בסטון), המחזמר "בריגדון" (1954), "הפעם האחרונה שראיתי את פריז" (1954 - עם אליזבת טיילור) ו"סוף הרומן" (1955).. ב-1954 הופיע באחד התפקידים הראשיים בסרט המרד על הקיין, לוטננט סטיב מאריק. לאחר מכן החלה הקריירה שלו לדעוך. אחד מהסרטים האחרונים בו הופיע בתפקיד קטן היה שושנת קהיר הסגולה של וודי אלן. ב-1967 שיחק בסרט "גירושין בנוסח אמריקה" לצדה של דבי ריינולדס. הוא הופיע גם בתוכניות וסדרות טלוויזיה רבות כמו:"לוסי אהובתי", "המופע של דוריס דיי", "מקמילן ואשתו", "איש עשיר, איש עני", ספינת האהבה ועוד. הוא הופיע גם בהפקות תיאטרון בעיקר של מחזות זמר. בשנת 1992 שיחק בסרט המשפחה האוסטרלי "Clowning Around" בתור מיסטר ראנת'ואו; זהו בין תפקידיו האחרונים של ג'ונסון לפני מותו. ואן ג'ונסון נפטר ב-12 בדצמבר 2008. על שמו כוכב בשדרת הכוכבים של הוליווד. מדיה וקבצים בנושא ואן ג'ונסון בוויקישיתוף ואן ג'ונסון, במסד הנתונים הקולנועיים IMDb (באנגלית) ואן ג'ונסון, באתר AllMovie (באנגלית) ואן ג'ונסון, במסד הנתונים הקולנועיים KinoPoisk (ברוסית) ואן ג'ונסון, באתר MusicBrainz (באנגלית) ואן ג'ונסון, באתר Discogs (באנגלית) ואן ג'ונסון, באתר Genius ואן ג'ונסון, באתר "Find a Grave" (באנגלית) מת ואן ג'ונסון, באתר News1
ליופלרודון

ליופלרודון (שם מדעי: Liopleurodon; מילולית: "שן בעלת צידיים חלקים") הוא סוג של זוחל ימי גדול ממשפחת הפליוזאוריים (Pliosauridae) הנכחדת, שהייתה חלק מסדרת הפלזיוזאורים ששלטו באוקיינוסים בעידן המזוזואיקון במשך היורה שלפני 160 עד 155 מיליון שנה מזמננו. בעבר נחשב הליופלרודון לגדול ביותר מבין הפלזיוזאורים, אורכו הוערך כ-25 מטר וכך הוא תואר בסרטים רבים. עם זאת הערכות אלה נחשבות למוגזמות וגם תוארו משברים חלקיים הנחשבים לחסרי בסיס אמיתי. הגיוני יותר שהגיע לאורך 5–7 מטר או לכל היותר לעשרה מטרים, כך שהיו פליוזאורים גדולים ממנו כמו הקרונוזאורוס והפליוזאורוס. אף שלא היה הגדול ביותר היה הליופלרודון טורף-על קטלני בעל שיניים ולסתות עצומות וסנפירים יעילים שעזרו לו לשעוט קדימה במהירות אחרי טרפו. הוא טרף זוחלים ימיים אחרים, דגים, רכיכות שונות וככל הנראה אף כרישים. המאובנים של הליופלרודון נמצאו באנגליה, צרפת וגרמניה. ליופלרודון הופיע בכמה מסרטי המסע לעמק החלומות. ליופלרודון הופיע בפרק "ים האכזרי" בסדרה "ללכת עם דינוזאורים", שם הוא מתואר כגדול בהרבה ממה מכפי שהוערך כיום וכטורף העל הימי הגדול ביותר בים, הניזון מהאופתלמוזאורוס, מהקריפטולידוס ומכרישים קדומים וכן מהאאוסטרפטוספונדילוס השוחה בחופים. ואולם בסוף הפרק הוא נסחף בידי סופה ליבשה ונמעך למוות על החוף. הוא נראה גם בסדרה מפלצות ים של נייג'ל מארוון, בו הוא מוצג כיצור קטן יותר הניזון בקבוצה מדגים גדולים כמו הלידסיכתיס. 2 פרטי ליופלרודון מופיעים בסדרה בראשית בעונה 5, תוקפים צוללת. בספרו של סטיב אלטן - "Meg: Hell's Aquarium", מוזכר הליופלירודון כיצור הגדול מהמגלודון - טענה שכנראה אינה נכונה. הליופלירודון מופיע בסרט הIMAX‏: "Sea Rex 3D". ליופלירודון מופיע במשחק עולם היורה: המשחק וגם במשחקים Ark: Survival Evolved וJurassic World Evolution 2. מדיה וקבצים בנושא ליופלרודון בוויקישיתוף ליופלרודון, באתר האנציקלופדיה של החיים (באנגלית) ליופלרודון, באתר GBIF (באנגלית)
עונת 1998/1999 בבונדסליגה

עונת 1998/1999 הייתה העונה ה-36 של הבונדסליגה, שהיא הליגה הגרמנית הבכירה בכדורגל. העונה החלה ב-14 באוגוסט 1998 והסתיימה ב-29 במאי 1999. איינטרכט פרנקפורט, פרייבורג ונירנברג עלו מהליגה השנייה. על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. באיירן מינכן זכתה בתואר האליפות בפעם ה-14 בתולדות המועדון. בורוסיה מנשנגלדבך, נירנברג ובוכום ירדו לבונדסליגה השנייה. קרב על השארות בליגה הבכירה נמשך עד לסיבוב האחרון, כאשר חמש קבוצות היו יכולות לרדת לליגה השנייה והכל היה תלוי בתוצאות המשחקים של הסיבוב האחרון. בסופו של דבר כל הקבוצות המעורבות למעט נירנברג ניצחו בסיבוב זה ולכן היא ירדה ליגה. מיכאל פריץ (הרטה ברלין), אשר כבש 23 שערים, זכה בתואר מלך השערים של הליגה. מדיה וקבצים בנושא עונת 1998/1999 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
פליואוזאורודים

פליואוזאורודים (שם מדעי: Pliosauroidea) היא תת-סדרה של זוחלים ימיים טורפים ששלטו באוקיינוס בעידן המזוזואיקון במשך תקופת הדינוזאורים. מאובניהם התגלו בכל היבשות אך הם עצמם חיו רק בים. ליצורים אלה היה צוואר קצר עם לסתות עצומות מלאות שיניים וגפי סנפירים עצומים שהזכירו סנפירי צבי ים ועזרו להם לשעוט קדימה אחרי טרפם. הם היו טורפי העל של הימים העתיקים וניזונו ממגוון יצורים קטנים יותר - זוחלים ימיים אחרים, דינוזאורים ששחו, דגים, כרישים, סילוניות, פטרוזאורים מנמיכי עוף ואף אחד את השני. הם חיו מתקופת היורה התחתון עד לקרטיקטון העליון ואז נכחדו יחד עם שאר הזוחלים העצומים. הגדול בפליואוזאורודים היה הפליוזאורוס (המכונה גם Predator X) שהייתה לו את הנשיכה החזקה ביותר בעולם החי. יצור גדול נוסף היה הקרונוזאורוס. תת-סדרה פליואוזאורודים (Pliosauroidea) - נכחדה סוג Megalneusaurus סוג Pachycostasaurus סוג Sinopliosaurus משפחת רומלסוזאוריים (Rhomaleosauridae) משפחת פליוזאוריים (Pliosauridae) מדיה וקבצים בנושא פליואוזאורודים בוויקישיתוף פליואוזאורודים, באתר האנציקלופדיה של החיים (באנגלית) פליואוזאורודים, באתר אנציקלופדיה בריטניקה (באנגלית)
קתרינה דה ריצ'י

קתרינה דה ריצ'י (באיטלקית: Caterina de' Ricci;‏ 23 באפריל 1522, פירנצה – 2 בפברואר 1590, פראטו) הייתה נזירה דומיניקנית טרציארית (אנ'), קדושה של הכנסייה הקתולית. אלסנדרה לוקרציה רומולה דה ריצ'י, לימים הקדושה קתרינה דה ריצ'י, נולדה בפירנצה ב-23 באפריל 1522. אביה פייר פרנצ'סקו דה ריצ'י השתייך למשפחות האצולה העירונית, אמה קתרינה בונזה. אלסנדרה התייתמה מאמה בגיל 5. בגיל 6 החלה ללמוד בבית ספר שהשתייך למנזר בנדיקטיני, מנזר שבו דודתה לואיסה דה ריצ'י הייתה אם המנזר. בהמשך הצטרפה למנזר דומיניקני טרציאני(אנ') בפראטו. ב-1535, בגיל 14 הוענקו לה מדי הנזירה (אנ') ובאותו מעמד קיבלה את השם קתרינה על שם הקדושה קתרינה מסיינה. בגיל 30 הועלתה למעמד של פריור(אנ'). במעמד זה הייתה יועצת של נסיכים, בישופים וקרדינלים. ביניהם שלושה קרדינלים שבהמשך נבחרו לאפיפיורים: מרקלוס השני, קלמנס השמיני ולאו האחד עשר. דה ריצ'י הייתה חווה אקסטזות, שגרמו לה להראות רדומה, או להפיל חפצים מידיה. לקח זמן עד שהתברר לשאר הנזירות כי מדובר בהתנסות דתית ולא במחלה. נטען כי במהלך מדיטציות היא החלה לדמם באופן ספונטני כאילו הצליפו בה כמו בפסיון של ישו. כמו כן נטען כי לפעמים בזמן תפילה הופיע עליה חותם פצעי ישו ועל אצבעה הופיעה טבעת אלמוגים המסמלת את נישואיה לישו. דה ריצ'י נפטרה בפראטו ב-2 בפברואר 1590. נקברה שם בבזיליקה הקרויה על שמה Basilica of Santi Vicenzo e Caterina de' Ricci. דה ריצ'י הוכרזה כמבורכת ב-23 בנובמבר 1732 על ידי האפיפיור קלמנס השנים עשר, והוכרזה כקדושה ב-29 ביוני 1746 על ידי האפיפיור בנדיקטוס הארבעה עשר. יום חגה הוא ה-4 בפברואר. מדיה וקבצים בנושא קתרינה דה ריצ'י בוויקישיתוף קתרינה דה ריצ'י באתר CatholicSaints (באנגלית) קתרינה דה ריצ'י באתר santie beati (באיטלקית) Catholic Encyclopedia קתרינה דה ריצ'י באנציקלופדיה הקתולית (באנגלית) קתרינה דה ריצ'י, באתר אנציקלופדיה בריטניקה (באנגלית)
עונת 1999/2000 בבונדסליגה

עונת 1999/2000 הייתה העונה ה-37 של הבונדסליגה, שהיא הליגה הגרמנית הבכירה בכדורגל. העונה החלה ב-13 באוגוסט 1999 והסתיימה ב-20 במאי 2000. ארמיניה בילפלד, אונטרהאכינג (בפעם הראשונה בתולדות המועדון) ואולם 1846 (בפעם הראשונה בתולדות המועדון) עלו מהליגה השנייה. על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. באיירן מינכן זכתה בתואר האליפות בפעם ה-15 בתולדות המועדון ובפעם השנייה ברציפות. היא זכתה בתואר בזכות עדיפות בהפרש שערים במחזור הסיום של העונה. ערב המחזור האחרון הוליכה באייר לברקוזן את הטבלה ביתרון של 3 נקודות על פני באיירן מינכן ויצאה למשחק חוץ נגד אונטרהאכינג שהיא זקוקה לתיקו כדי לזכות באליפות היסטורית אך לברקוזן נוצחה 0-2 ואילו באיירן מינכן ניצחה במחזור הסיום את ורדר ברמן 1-3 מה שהקנה לה את תואר האליפות. ארמיניה בילפלד, אולם 1846 ודיסבורג ירדו לבונדסליגה השנייה. מרטין מקס (מינכן 1860), אשר כבש 22 שערים, זכה בתואר מלך השערים של הליגה. העפילה לגביע אופ"א כי מחזיקת הגביע הגרמני באיירן מינכן העפילה לליגת האלופות תוך הורדת שתי נקודות מדיה וקבצים בנושא עונת 1999/2000 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
Purpose World Tour

Purpose World Tour הוא סיבוב ההופעות העולמי השלישי של הזמר הקנדי ג'סטין ביבר. הסיבוב תומך באלבום האולפן הרביעי שלו, Purpose, אשר יצא ב-13 בנובמבר 2015. הסיבוב החל ב-9 במרץ 2016, בסיאטל, והסתיים ב-6 בספטמבר 2017, בטורונטו. סיבוב ההופעות הוכרז ב-11 בדצמבר 2015, בתוכנית האירוח של אלן דג'נרס. באותו היום, נחשפו באתרו הרשמי של ביבר תאריכי ההופעות בארצות הברית וקנדה. עקב הביקוש הרב, נוספו הופעות במספר ערים שונים. ב-30 בספטמבר 2016, הכריז ביבר על הופעות עתידיות באוסטרליה ובניו זילנד, אשר נחשפו בשבוע שלאחר מכן. ב-25 באוקטובר 2016, הוכרזו 2 הופעות במקסיקו, ובנוסף הוכרזו לגים בדרום אמריקה ומרכז אמריקה. ב-5 בדצמבר של אותה השנה, הכריז ביבר בתוכנית האירוח של אלן דג'נרס כי הולך לערוך סיבוב הופעות אשר כל הופעותיו ייערכו באצטדיונים בארצות הברית בקיץ 2017, ויום לאחר מכן נחשפו תאריכי ההופעות. דילן רופרט ממגזין בילבורד, שיבח את קולו של ביבר, הנשמע "חלק מאי פעם", וציין כי הופעת השיר "Company" הייתה "אחד הרגעים המרגשים ביותר בהופעה", ושיבח את החלק האקוסטי. מארק סנטיקר מאנטרטיינמנט ויקלי קרא להופעה "הופעה שמראה כי, מאחורי הצללים של הספק, ביבר חזר..." אנדרו מטסון ממגזין הרולינג סטון כתב ביקורת מאוד חיובית, ואמר כי "ההופעה הייתה עילוי ווקאליסטי, ויזואלי ומוזיקלי.." "ביבר שר בצורה אמיתית, ניגן בפסנתר, גיטרה אקוסטית, הדהים עם התופים, בצורה מדהימה, ורקד עם אפס טעויות." רשימת השירים הזאת תקפה להופעה שהתקיימה ב-9 במרץ 2016. רשימה זו לא תקפה לכל ההופעות. פרק זה לוקה בחסר. אנא תרמו לוויקיפדיה והשלימו אותו. רשימה של ההופעות, תאריכיהן, ערים, מדינות, מתחם, הופעות חימום, כרטיסים אשר נמכרו, וההכנסות. בליברס PopCrush Staff (11 במרץ 2016). "Justin Bieber Kicks Off 'Purpose World Tour': Watch the Opening, See the Set List + Photos". popcrush.com. PopCrush Network. נבדק ב-11 במרץ 2016. {{cite web}}: (עזרה) Box score: "Billboard Boxscore :: Current Scores". Billboard. 7 באפריל 2016. ארכיון מ-2016-04-07. נבדק ב-7 באפריל 2016. {{cite web}}: (עזרה) "Billboard Boxscore :: Current Scores". Billboard. 20 באפריל 2016. ארכיון מ-2016-04-20. נבדק ב-21 באפריל 2016. {{cite web}}: (עזרה) "Billboard Boxscore :: Current Scores". Billboard. 4 במאי 2016. ארכיון מ-2016-05-04. נבדק ב-4 במאי 2016. {{cite web}}: (עזרה) "Billboard Boxscore :: Current Scores". Billboard. 24 במאי 2016. ארכיון מ-2016-05-24. נבדק ב-24 במאי 2016. {{cite web}}: (עזרה) "Billboard Boxscore :: Current Scores". Billboard. 5 ביולי 2016. ארכיון מ-2016-07-05. נבדק ב-5 ביולי 2016. {{cite web}}: (עזרה)
סאלח סעד

סאלח סעד (בערבית: صالح سعد; נולד ב-20 ביולי 1963) הוא פוליטיקאי דרוזי-ישראלי, חבר הכנסת לשעבר מטעם מפלגת העבודה בסיעת המחנה הציוני. סעד נולד בכפר הדרוזי בית ג'ן. אביו היה תופיק סעד והוא בן למשפחה שכולה. סעד שירת כ-12 שנה כלוחם בכוחות הביטחון. סעד פעיל במפלגת העבודה מאז שנות השמונים של המאה העשרים. שימש כמגשר ובורר מוסמך בבית הדין לעבודה, שימש כיועץ ארגוני למועצה המקומית אבו סנאן ולחברת יובל, תיפקד כיו"ר השדולה הציונית הדרוזית בבית ג'ן ופועל למען דו-קיום בישראל. שימש כמנכ"ל חברת אלרואד בע"מ לסיעוד ורווחה. היה מנהל חטיבת עובדי הרשויות המקומיות בגליל ויו"ר ההסתדרות החדשה במרחב גליל. בשנת 2007 נאלץ לפרוש מתפקידו בהסתדרות לאחר שבדיקה העלתה שהציג תואר פיקטיבי במשפטים מאוניברסיטת לומונוסוב במוסקבה, דבר שהעניק לו תוספת שכר. מבדיקת מבקר ההסתדרות עלה כי סעד פברק לכאורה חשבוניות של דלק שרכש בתחנת דלק בבעלותו כדי לקבל החזרי נסיעות. נחשב מקורב לעמיר פרץ. בבחירות לכנסת ה-19 היה מועמד מפלגת העבודה אך לא נבחר לכנסת. בבחירות לכנסת העשרים הוצב במקום ה-26 ברשימת המחנה הציוני לכנסת כנציג הדרוזים. עם פרישתו של מנואל טרכטנברג מהכנסת באוקטובר 2017 החל סעד לכהן כחבר כנסת בסיעת המחנה הציוני בכנסת העשרים ובהתפלגות הסיעה ב־2019 השתייך לסיעת העבודה. בבחירות לכנסת ה-21 שובץ במקום ה-17 ברשימת העבודה ולא נכנס לכנסת. בבחירות לכנסת ה-22 שובץ במקום התשיעי ברשימה ולא נבחר לכנסת. סעד נשוי ואב ל-5, מתגורר ביישוב בית ג'ן. סאלח סעד, באתר הכנסת (לגרסה בערבית) סאלח סעד, ברשת החברתית פייסבוק סאלח סעד, באתר כנסת פתוחה ניר גונטז', האם הגשת להסתדרות תואר לא קיים מאוניברסיטת מוסקבה? "למה מי אתה שתשאל אותי שאלה כזאת?!", באתר הארץ, 3 באוקטובר 2017 שי ניב, ‏גיבור פרשת "התואר הפיקטיבי" מתמודד במפלגת העבודה, באתר גלובס, 13 בנובמבר 2012 יקי אדמקר‏, לאחר יותר משנתיים בכנסת: ח"כ מנואל טרכטנברג הודיע על פרישתו, באתר וואלה, 28 בספטמבר 2017 טל שלו‏, המקורבים קודמו, המתנגדים נדחקו: כך השתלט פרץ על רשימת העבודה, באתר וואלה, 4 באוגוסט 2019
קית' קלוג

ג'וזף קית' קלוג הבן (.Joseph Keith Kellogg Jr;‏ נולד ב-12 במאי 1944) הידוע בשם קית' קלוג, הוא לוטננט גנרל בדימוס בצבא ארצות הברית אשר כיהןן כראש מטה המועצה לביטחון לאומי של ארצות הברית. כיהן כממלא מקום ליועץ לביטחון לאומי, לאחר פרישתו של מייקל פלין. בעבר שימש כאחראי על צוות המעבר הנשיאותי של דונלד טראמפ במשרדי ההגנה, ולפני כן גם שימש כיועץ מדיניות החוץ של טראמפ עוד בהיותו מועמד לנשיאות. קלוג נולד וגדל בדייטון, אוהיו. בעל תואר ראשון מאוניברסיטת סנטה קלרה. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. עם סיום לימודיו בשנת 1967 התגייס לצבא ועבר הכשרה כלוחם, קורס קציני חי"ר, הוסמך כצנחן וסיים את קורס הסיירים בבית הספר לחי"ר של הצבא האמריקני בפורט בנינג, ג'ורג'יה. קלוג שימש כמפקד מחלקת סיור בדיוויזיה המוטסת ה-101, לחם במלחמת וייטנאם ועוטר על גבורתו בכוכב הכסף. בהמשך שימש כיועץ לכוחות המיוחדים של צבא קמבודיה. בהמשך שימש כקצין מבצעים, קצין אג"ם בחטיבה הראשונה של הדיוויזיה המוטסת ה-82 ובשנים 1980–1983 שימש כמפקד הגדוד הראשון ברגימנט המוצנח ה-504. במבצע מטרה צודקת פיקד על החטיבה השלישית בדיוויזיית החי"ר השביעית. במלחמת המפרץ שימש כראש מטה הדיוויזיה המוטסת ה-82 ובשנת 1996 מונה למפקדה. לאחר כיבוש עיראק בידי כוחות הקואליציה שימש בשורה של תפקידי מטה בפיקוד כוחות הקואליציה והממשלה הזמנית, בהם האחראי על המבצעים. בשנת 2003 פרש לגמלאות ועבד כיועץ חיצוני למחלקת ההגנה של ארצות הברית. בשנת 2017 מינה אותו הנשיא דונלד טראמפ לראש מטה המועצה לביטחון לאומי של ארצות הברית. באותה שנה כיהן זמן קצר כממלא מקום היועץ לביטחון לאומי בעקבות התפטרותו של מייקל פלין ומייד לאחר מכן מונה לראש הסגל של המועצה לביטחון לאומי. בשנת 2018 הוא מונה ליועץ לביטחון לאומי של סגן הנשיא, והוא עזב את תפקיד לטובת ננסי מקאלדוני עם סיום כהונת מייק פנס. מדיה וקבצים בנושא קית' קלוג בוויקישיתוף Henry Cuningham, KELLOGG ASSUMES COMMAND OF THE 82ND, Fayetteville Observer, November 28, 1996. גל פרל פינקל, ‏דרוש: יועץ לביטחון לאומי לנשיא טראמפ, לא תזיק גם מדיניות, באתר דבר העובדים בארץ ישראל, 14 בפברואר 2017 אלן רפפורט, ניו יורק טיימס, היועצים האנונימיים למדיניות החוץ של טראמפ, באתר הארץ, 24 במרץ 2016. ארה"ב: טראמפ מינה עיתונאית מ"פוקס ניוז" כבכירה במועצה לביטחון לאומי, באתר ynet, 15 בדצמבר 2016. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בית העלמין פילנתרופיה

בית העלמין פילנתרופיה (ברומנית: Cimitirul evreiesc Filantropia din București) הוא בית עלמין יהודי אשכנזי, אחד משלושת בתי העלמין היהודיים בבוקרשט, רומניה. בית עלמין זה נפתח בשנת 1865 בשדרות יון מיחאלאכה 89 - 91 לאחר סגירתו של בית העלמין היהודי סבסטופול בבוקרשט. ב-1908 נבנה בבית העלמין בית תפילה. שטח בית העלמין מגיע לכמעט שבעה הקטרים ויש בו כ-29,000 קברים. בתקופת שואת יהודי רומניה, כשהשלטונות הרומניים אילצו את הקהילה היהודית "לתרום" את בית העלמין סבסטופול לעיריית בוקרשט וגדוד של עובדי כפייה יהודים פירק את המצבות והקברים של בית העלמין סבסטופול, העבירו היהודים את שרידיו ומצבתו של יוליו באראש אל בית העלמין פילנתרופיה. מצבת באראש, לצד המצבה לזכר החיילים היהודים שמתו במלחמת העולם הראשונה, רשומות כאתרים היסטוריים באזור בוקרשט. Filantropia, un cimitir plin de viață (פילנתרופיה, בית עלמין מלא חיים) מאת מריוס מירקו. מדיה וקבצים בנושא בית העלמין פילנתרופיה בוויקישיתוף Cimitirele evreiești din București (ברומנית) Etichetă: Cimitirul Evreiesc Filantropia (ברומנית) בקישור מובאים גם תצלומים של שערי בית העלמין, שערי אמנותיים בסגנון אר דקו מודרני. גלריית תצלומים מבית העלמין (באנגלית) Turism (ברומנית) Cimitirul Filantropia din București (ברומנית)
עונת 2000/2001 בבונדסליגה

עונת 2000/2001 הייתה העונה ה-38 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 2000 והסתיימה ב-19 במאי 2001. פ.צ. קלן, בוכום ואנרגי קוטבוס (בפעם הראשונה בתולדות המועדון) עלו מהליגה השנייה. על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. באיירן מינכן זכתה בתואר האליפות בפעם ה-16 בתולדות המועדון ובפעם השלישית ברציפות. ערב מחזור הנעילה של הליגה, הובילה באיירן מינכן על סגניתה שאלקה 04 בשלוש נקודות, אולם בהפרש שערים נחות יותר. באיירן מינכן זכתה באליפות לאחר תיקו 1-1 נגד המבורג שהושג משער של פטריק אנדרסון בבעיטה חופשית בתוספת הזמן של המשחק, בעוד ששאלקה 04 ניצחה 3-5 את אונטרהאכינג אך כאמור הניצחון לא הספיק לאלקה שהסתפקה במקום השני לאותה עונה. אונטרהאכינג, איינטרכט פרנקפורט ובוכום ירדו לבונדסליגה השנייה. סרגיי ברברז הבוסני, שחקנה של המבורג, ואבה סאנד הדני, שחקנה שאלקה 04, כבשו כל אחד 22 שערים וזכו יחדיו בתואר מלך השערים של הליגה. מדיה וקבצים בנושא עונת 2000/2001 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol